Un incendiu a izbucnit pe acoperișul unui hotel din Brașov.
O singură persoană a suferit un atac de panică și este asistată medical. Intervenția este în dinamică.
Pompierii din Brașov au fost sesizați cu privire la izbucnirea unui incendiu la acoperișul unui hotel din localitatea Rupea, județul Brașov. La fața locului s-au deplasat patru autospeciale cu apă si spumă, două autospeciale de salvare la înălțime, o autocisternă și două echipaje SMURD. În ajutorul acestora, la intervenție au mai fost trimise două autospeciale cu apă și spumă de la ISU Mures și trei autospeciale de intervenție aparținând serviciilor voluntare pentru situații de urgență ale localităților Rupea, Racoș și Hoghiz. Din informațiile transmise până în prezent, o singură persoană a suferit un atac de panică si este asistată medical la fața locului de către paramedicii SMURD care au acționat la incendiu. De asemenea, se intervine pentru localizarea si lichidarea incendiului. Intervenția este în dinamică.